PATVIRTINTA:

 Mažeikių rajono Šerkšnėnų mokyklos –

 daugiafunkcio centro direktorės

 2014 rugsėjo 1 d. įsakmymu Nr. V-32

 PRITARTA:

 Mažeikių rajono Šerkšnėnų mokyklos –

 daugiafunkcio centro tarybos posėdyje

 2014-08-29 Protokolu Nr. T-2

**2014-2015 MOKSLO METŲ MAŽEIKIŲ RAJONO ŠERKŠNĖNŲ MOKYKLOS – DAUGIAFUNKCIO CENTRO PRADINIO UGDYMO PROGRAMOS BENDRASIS**

**UGDYMO PLANAS**

**I.BENDROSIOS NUOSTATOS**

1. 2014-2015 metų pradinio ugdymo programos bendrasis ugdymo planas (toliau – Bendrasis ugdymo planas) reglamentuoja mokyklos pradinio ugdymo plano rengimą, pradinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ĮSAK - 2433 (Žin., 2088, Nr.99-3848) bendrąsias įgyvendinimo nuostatas, Bendrosios programos pritaikymą specialiųjų ugdymosi poreikių turintiems mokiniams, prevencinių, neformaliojo vaikų švietimo programų įgyvendinimą.

2. Bendrojo ugdymo plano paskirtis – padėti mokyklai, vykdančiai pradinio ugdymo programą savarankiškai bei veiksmingai planuoti ir organizuoti pradinio ugdymo programos įgyvendinimą.

3. Bendrajame ugdymo plane vartojamos sąvokos:

**Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Kūrybiniai darbai**  - nedidelės apimties darbai, skirti norint susieti dalyko žinias ir mokinio meninius, estetinius, kūrybinius gebėjimus atliekamus klasėje arba namuose.

**Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu ( Mažeikių rajono Šerkšnėnų mokyklos – daugiafunkcio centro ugdymo planas - toliau Centro ugdymo planas).

**Projektinė veikla** – mokymo(si) metodas, įtraukiantis mokinius į aktyvų problemos sprendimą ir padedantis ugdyti Bendrosiose ugdymo programose numatytas kompetencijas.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

**Ugdymo planas** – ugdymo programos įgyvendinimo aprašas.

4. Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme (Žin., 1991, Nr.23-593; 2011, Nr.38-1804) ir kituose švietimą reglamentuojančiuose teisės aktuose vartojamas sąvokas.

5. Ugdymo plano uždaviniai:

5.1. Numatyti ugdymo turinį ir ugdymo proceso vykdymą bei pritaikyti juos pagal mokinių mokymosi poreikius.

5.2. Nustatyti pamokų skaičių, skirtą ugdymo programoms įgyvendinti.

**II. CENTRO UGDYMO PLANO RENGIMAS**

6. Centro 2014-2015 mokslo metų pradinio ugdymo planas sudaromas vadovaujantis Bendrosiomis programomis, Bendruoju ugdymo planu, pradinį ugdymą, neformalųjį vaikų švietimą ir kitą veiklą reglamentuojančiais teisės aktais bei Centro strateginiu planu.

7. Centro pradinio ugdymo planą iki ugdymo proceso pradžios tvirtina Centro direktorius, projektą suderinęs su mokyklos taryba, savivaldybės švietimo skyriumi. (Direktoriaus Įsakymas 2014-08 Nr. V- ).

8. Centras rengiamam vienerių arba dvejų metų Centro ugdymo planui pasirenka struktūrą ir formą.

9. Centro ugdymo plane įteisinami susitarimai dėl:

9.1. Ugdymo proceso organizavimo laikotarpių (pusmečiai, trimestrai ar kt.)), papildomų atostogų;

9.2. Pradinio ugdymo bendrąsias programas, patvirtintas Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 (Žin., 2008, Nr.99-3848), I priedui ,,Pradinio ugdymo bendroji programa“ (toliau – Bendroji programa) skiriamų ugdymo valandų paskirstymo varianto(-ų), numatyto(-ų) Bendrojo ugdymo plano 21 punkte pasirinkimo;

9.3. Ugdymo turinio formavimo (dalykinio, integralaus ar mišraus ugdymo),ugdymo organizavimo formų (pamoka, projektinė, kūrybinė ir pan.) bei edukacinių erdvių kūrimo ir panaudojimo;

9.4. Klasių jungimo, jungtinei klasei skiriamų valandų skaičiaus, jungtinės klasės darbo organizavimo;

9.5. Ugdymo turinio planavimo laikotarpių, struktūros ir kitų su ugdymo turinio planavimu susijusių aspektų;

9.6. Mokinių mokymosi krūvio reguliavimo priemonių: didžiausio ugdymo valandų skaičiaus per dieną, savaitę, patikrinamųjų darbų organizavimo būdų(kontrolinių, diagnostinių testų ir kt.), didžiausio patikrinamųjų darbų skaičiaus per savaitę, namų darbų skyrimo;

9.8. Mokinių ugdymo pasiekimų ir pažangos vertinimo metodikos ir tvarkos;

9.9.Vadovėlių ir kitų mokymo(si) priemonių pasirinkimo, naudojimosi jomis Centre principų ir tvarkos;

9.10.Bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų įgimtų ar įgytų sutrikimų, nepalankių aplinkos veiksnių ir pradinio ugdymo individualizuotos programos įgyvendinimo;

9.11. Švietimo pagalbos mokiniui ir mokytojui teikimo;

9.12. Prevencinių ir kitų ugdymo programų pasirinkimo bei jų įgyvendinimo (integruojant į Bendrosios programos dalykų ugdymo programas ar vykdant atskiras programas);

9.13. Neformaliojo vaikų švietimo programų pasirinkimo ir jų įgyvendinimo (integruojant į Bendrosios programos dalykų ugdymo programas, ar vykdant atskiras programas) skiriamų ugdymo valandų, mokinių skaičiaus grupėse.

10.Siekiant tenkinti mokinių ugdymosi poreikius Centro ugdymo plane gali būti įteisinti ir kiti Bendrajame ugdymo plane nenumatyti sprendimai, jei Centrui pakaks lėšų ir tiems sprendimams pritaria Centro taryba bei Centro savininkas.

**III. PRADINIO UGDYMO PROGRAMOS VYKDYMAS**

**I.PRADINIO UGDYMO PROCESO TRUKMĖ**

11. Mokslo metai:

11.1. 2014-2015 mokslo metai prasideda 2014 m. rugsėjo 1 d., baigiasi 2015 m. rugpjūčio 31d. Ugdymo procesas prasideda 2014 m, rugsėjo 1d., baigiasi 2015m. gegužės 29 d. Pirmas pusmetis prasideda 2014-09-01 ir baigiasi 2015-01-16, antras pusmetis prasideda 2015-01-19 ir baigiasi 2015-05-29.

12. Vienerių mokslo metų ugdymo proceso trukmė – 32 savaitės. Centre mokomasi penkias dienas per savaitę.

13.Vykstant ugdymo procesui mokiniams skiriamos atostogos:

|  |  |
| --- | --- |
| **Atostogos** | **2014-2015 M.M** |
| Rudens | 2014-10-27 – 2014-10-31 |
| Žiemos (Kalėdų) | 2014-12-22 – 2015-01-02 |
| Pavasario (Velykų) | 2015-03-30 – 2015-04-03  |
| Vasaros | 2015-06-01 – 2015-08-31 |

14.Papildomoms atostogoms skiriama 10 dienų. Papildomų atostogų datas ir trukmę, atsižvelgdama į Centro bendruomenės poreikius, suderinusi su Centro taryba ir savininku numato Centras.

|  |  |
| --- | --- |
| **Papildomos atostogos**  | **2014-2015 M..M.** |
|  | 2015-02-17 – 2015-02-27 |
|  | 2015-03-12 – 2015-03-13  |

15. 10 ugdymo proceso dienų per mokslo metus skiriama kultūrinei (taip pat etninei), meninei, pažintinei, kūrybinei, sportinei, praktinei, socialinei, prevencinei veiklai. Ši veikla yra ugdymo proceso dalis, ja siekiama bendrojoje programoje numatytų ugdymo tikslų. Šios dienos skiriamos:

1. Rugsėjo 1-osios šventė ,, Naujas kelias“ (Rugsėjis)

2. Sveikatos ugdymo programos ,,Augu judrus ir sveikas“ renginys (Spalis)

3. ,,Vėlinių žvakelė“ (Lapkritis)

4. Kalėdų šventei skirtas renginys (Gruodis)

5. Užgavėnės ,,Persirengėlių puota“ ( Vasaris)

6. Reginiai skirti Žemės dienos minėjimui (Kovas)

7. Velykų šventė (Balandis)

8. Motinos diena ( Gegužė)

9. Ekskursijų, išvykų, turizmo ar sporto diena mokykloje (Mokslo metų eigoje)

10. Atsisveikinimo su mokykla diena. (Gegužė)

16. Paskelbus ekstremalią padėtį, keliančią pavojų mokinių gyvybei ar sveikatai, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei, mokiniai į pamokas gali nevykti. Šios dienos įskaičiuojamos į ugdymo dienų skaičių. Centro direktorius priima sprendimus dėl ugdymo proceso koregavimo, apie priimtus sprendimus informuoja Centro tarybą, savivaldybės švietimo skyrių, savininką.

**II. BENDROSIOS PROGRAMOS ĮGYVENDINIMO**

**BENDROSIOS NUOSTATOS**

17. Bendroji programa įgyvendinama, vadovaujantis joje nustatytomis bendrosiomis ugdymo nuostatomis ir principais, didaktinėmis mokinių pasiekimų vertinimo nuostatomis panaudojant ugdymo turinio integravimo galimybes ir laikantis ugdymo aplinkos kūrimo reikalavimų.

18. Ugdymo procesas gali būti organizuojamas pamoka ir kitomis ugdymo organizavimo formomis:

18.1. Ugdymo procesą organizuojant pamoka ugdymo(si) laikas: 1 klasėje -35 min., 2-3 klasėse 45 min. Jei pamokos trukmė 1 klasėje – 35 min. ir 2-3 klasėse – 45 min., per dieną turėtų būti ne daugiau kaip 5 pamokos. Namų darbai skiriami 1 klasei iki 15 min., 2 klasei iki 30 min., 3 klasei iki 60 min.

18.2. Ugdymą organizuojant projekto, didaktinio žaidimo kūrybinio darbo ar kitomis formomis:

18.2.1. Ugdymo procesas gali būti skirstomas į įvairios trukmės periodus, kai vieno periodo trukmė ne ilgesnė nei 1 val. 30 min.

18.2.2. Mokytojas gali savo nuožiūra integruoti dalykus, organizuoti integruoto darbo dieną, savaitę ar kitą laiko tarpą. Ugdomoji veikla (formaliojo ir neformaliojo švietimo) per dieną turėtų būti ne ilgesnė nei 6 ugdymo valandos.

 19. Ugdymą organizuojant tiek pamoka, tiek kitomis mokymo organizavimo formomis gali būti realizuojamas ir dalykų programų, ir integruoto turinio įgyvendinimas.

20. Ugdymo proceso metu skiriamos pertraukos mokinių poilsiui. Keturios pertaukos po 10 min., viena pertrauka 25 min.

21. Jungtinei klasei skiriamų pamokų skaičius per savaitę pradinio ugdymo programai įgyvendinti:

|  |  |  |  |
| --- | --- | --- | --- |
| Dalykai/ Klasės | 1 kl. | 2 kl.  | 3 kl. |
| Dorinis ugdymas | 1 | 1 | 1 |
| Lietuvių kalba | 8 | 7 | 7 |
| Užsienio kalba | - | 2 | 2 |
| Matematika | 4 | 5 | 5 |
| Pasaulio pažinimas | 2 | 2 | 2 |
| Dailė ir technologijos | 2 | 2 | 2 |
| Muzika | 2 | 2 | 2 |
| Kūno kultūra | 3 | 2+1\* | 3 |
| Privalomų ugdymo valandų skaičius mokiniui | 22 | 24 | 24 |
| Valandos, skiriamos mokinių ugdymo(si) poreikiams tenkinti | - | 1\* kūno kultūra | - |

**\*** 1 kūno kultūros pamoka yra skiriama mokinių ugdymos(si) poreikiams tenkinti. Ji skiriama pagal II klasės pradinio ugdymo programą besimokantiems vaikams, remiantis Bendrojo ugdymo plano 24.3 punktu.

**III. BENDROSIOS PROGRAMOS UGDYMO DALYKŲ, PREVENCINIŲ,**

**INTEGRUOJAMŲJŲ PROGRAMŲ ĮGYVENDINIMAS**

22. Ugdymo sričių / ugdymo dalykų programų įgyvendinimas:

23.1. Dorinis ugdymas:

23.1.1. Tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

23.1.2. Dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

23.2. Kalbinis ugdymas:

23.2.1. Siekiant gerinti mokinių lietuvių kalbos (gimtosios) vartojimo žodžiu ir raštu pasiekimus skaitymo, kalbos vartojimo kompetencijos turi būti ugdomos įgyvendinant ir kitas (ne lietuvių kalbos) Bendrosios programos ugdymo dalykų programas: panaudojant mokomąsias užduotis kalbai ir mąstymui ugdyti, kreipiant dėmesį į kalbinę raišką ir rašto darbus;

23.3. Socialinis ir gamtamokslinis ugdymas:

23.3.1. Gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Rekomenduojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl dalis (1/4) dalykui skiriamo laiko turi būti skiriama organizuoti ugdymą tyrinėjimams palankioje aplinkoje, natūralioje gamtinėje ( miške, prie vandens telkinio ar pan.) aplinkoje;

23.3.2. Socialiniams gebėjimams ugdytis dalį (1/4) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (lankantis visuomeninėse, bendruomenių, kultūros institucijose ir pan.).

23.4. Matematinis ugdymas:

23.4.1.Organizuojant matematinį ugdymą vadovautis ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų TIMSS 2011 m. rezultatais ir rekomendacijomis, pagal galimybes naudoti informacines komunikacines technologijas, skaitmenines mokomąsias priemones.

23.5. Kūno kultūra:

23.5.1. Kūno kultūrai skiriamos 3 ugdymo valandos per savaitę besimokantiems pagal I ir III klasės pradinio ugdymo programas, 2 ugdymo valandos bei 1 valanda mokinių ugdymo poreikiams tenkinti, besimokantiems pagal II klasės pradinio ugdymo programą, atsižvelgiant į Bendrojo ugdymo plano 24.3 punktą.

23.5.2.Specialiosios medicininės fizinio pajėgumo grupės gali būti organizuojamos taip:

23.5.2.1. Mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

23.6. Meninis ugdymas (dailė ir technologijos, muzika):

23.6.1. Technologiniam ugdymui rekomenduojama skirti ne mažiau kaip 1/3 dalykui ir technologijų dalykui skiriamo laiko, nurodyto Bendrojo ugdymo plano 20 punkte;

23.6.2. Atsižvelgiant į Centro bendruomenės meninio ugdymo poreikius ir Centro galimybes

23.7. Mokiniai, besimokantys pagal formalųjį švietimą papildančio ugdymo programas (pvz. dailės, muzikos, sporto), direktoriaus įsakymu gali būti atleidžiami nuo atitinkamo privalomojo dalyko savaitinių pamokų (ar jų dalies) lankymo, jiems numatomas šių dalykų mokymosi pasiekimų įskaitymas Lietuvos Respublikos švietimo ir mokslo ministro nustatyta tvarka. Centro vadovas nustato nedalyvaujančių pamokose mokinių saugumo užtikrinimo priemones.

24. Integruojamųjų, prevencinių ir kitų ugdymo programų įgyvendinimas.

24.1. Į Bendrosios programos ugdymo dalykų programų turinį integruojama:

24.1.1 Lietuvos Respublikos švietimo ir mokslo ministro patvirtintų integruojamųjų Mokėjimo mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai. Šių programų atskirai vykdyti nereikia;

24.1.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 (Ţin., 2012, Nr. 89-4668), ir Sveikatos ugdymo programa, patvirtinta Lietuvos Respublikos švietimo ir mokslo ministro 2012 m. 10 rugpjūčio 31 d. įsakymu Nr. V-1290 (Ţin., 2012, Nr. 105-5347); integruota į pradinio ugdymo programą;

24.1.3. Centro pasirinktos prevencinės ir kitos ugdymo programos;

24.1.4. Etninės kultūros ugdymas;

24.1.5. Informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų.

24.2. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas Sveikatos ugdymo, Žmogaus saugos bendroji, Etnokultūros ugdymo, Centro pasirinktų prevencinių, ir kitų programų, informacinių komunikacinių technologijų ugdymo turinys.

24.3. Centras, atsižvelgdamas į bendruomenės, mokinių ugdymosi poreikius, Bendrojo ugdymo plano 36.1.2, 36.1.3 punktuose nurodytoms ugdymo programoms įgyvendinti gali skirti atskirą ugdymo laiką iš valandų, skirtų ugdymosi poreikiams tenkinti, o etninei kultūrai ugdyti – iš neformaliojo švietimo valandų.

**IV. MOKINIŲ PAŽANGOS IR PASIEKIMŲ VERTINIMAS**

25. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtinta Bendrojo ugdymo programose dalyvaujančių mokinių mokymosi pasiekimų vertinimo ir vertinimo rezultatų panaudojimo tvarka ir Bendrąja programa.

26. Mokytojas planuoja mokinių ugdymosi pasiekimus ir vertinimą remdamasis Centre priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių ugdymosi pasiekimus, poreikius ir galimybes. Planuodamas 1 klasės mokinių pasiekimus ir vertinimą mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus (jei mokinys lankė priešmokyklinę grupę).

27. Vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas:

27.1. Formuojamasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, esamus pasiekimus ar nesėkmes;

27.2. Diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes:

27.2.1. Atsižvelgiant į tai, ką norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną neturėtų būti atliekamas daugiau nei vienas diagnostinis darbas;

27.2.2. Informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);

27.2.3. Mokytojas renkasi vertinimo informacijos kaupimo būdus ir formas (pvz.: vertinimo aplanką, vertinimo aprašą, pasiekimų knygelę ar kt.);

27.3. Apibendrinamasis vertinimas atliekamas ugdymo laikotarpio pabaigoje. Pusmečio (trimestro ar kito ugdymo laikotarpio) mokinių pasiekimai apibendrinami vertinant mokinio per nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:

27.3.1. Pradinio ugdymo dienyne jungtinėms klasėms (toliau –Dienynas)

27.3.1.1. Mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio įrašoma „nepatenkinamas“;

27.3.1.2. Dorinio ugdymo pasiekimai įrašomi atitinkamoje Dienyno skiltyje, nurodoma padaryta arba nepadaryta paţanga: „p. p“ arba „n. p“;

27.3.1.3. Specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje įrašant „p. p.“ arba „n. p.“;

27.3.2. Mokytojo pasirinktoje pasiekimų vertinimo (informacijos fiksavimo) formoje (pvz.: Mokinių pasiekimų ir pažangos įvertinimo apraše, pasiekimų knygelėse ar kt.);

**V. NEFORMALIOJO VAIKŲ ŠVIETIMO ORGANIZAVIMAS**

28. Neformaliojo vaikų švietimo veikla skiriama meninę, sporto ar kitą veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti.

29. Neformaliajam švietimui 1–4 klasėms Bendrojo ugdymo plano 20 punkte numatomas ugdymo valandų skaičius per metus. Šios valandos turi būti naudojamos pagal paskirtį.

30. Centras kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, prireikus juos tikslina mokslo metų pradžioje ir atsižvelgdamas į juos siūlo neformaliojo švietimo programas. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 (Žin., 2004, Nr. 98-3663; 2011, Nr. 88-4219).

31. Neformalųjį švietimą rekomenduojama organizuoti ne tik mokykloje, bet ir už jos ribų, numatyti veiklos pobūdį, labiausiai atitinkantį veiklos intensyvumą, periodiškumą, trukmę, išlaikant klasei Bendrojo ugdymo plano 20 punkte numatytą valandų skaičių per metus.

32. Mokinių skaičių neformaliojo švietimo grupėje pagal turimų mokymo lėšų dydį nustato Centro vadovas, suderinęs su Centro taryba.

33. Neformaliojo vaikų švietimo programos per mokinių atostogas vykdomos savininko teises ir pareigas įgyvendinančios institucijos, Centro vadovo ir Centro tarybos nustatyta tvarka.

**VI. IŠVYKSTANČIŲ LIETUVOS RESPUBLIKOS PILIEČIŲ, UŽSIENIEČIŲ,**

**TURINČIŲ TEISĘ NUOLAT AR LAIKINAI GYVENTI LIETUVOS RESPUBLIKOJE,**

**LIETUVIŲ KILMĖS UŽSIENIEČIŲ IR IŠEIVIŲ VAIKŲ UGDYMO**

**ORGANIZAVIMAS**

34. Užsieniečio, turinčio teisę nuolat ar laikinai gyventi Lietuvos Respublikoje, lietuvių kilmės užsieniečio, išeivio užsienio mokykloje įgytus pasiekimus Centras pripažįsta remdamasis mokinio turimais dokumentais. Prireikus organizuoja įgytų pasiekimų patikrinimą ir teikia rekomendacijas dėl tolesnio mokymosi: sudaro mokiniui individualų ugdymo planą programų skirtumams likviduoti, numato, kaip ir kokią pagalbą gaus mokinys.

35. Mokiniui nemokančiam ar nepakankamai mokančiam lietuvių kalbą, bet pageidaujančiam einamaisiais metais mokytis pagal Bendrąją programą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, Centras sudaro sąlygas tobulinti lietuvių kalbos gebėjimus organizuodama papildomą, individualų lietuvių kalbos mokymą skiriant ugdymo valandų iš mokinio ugdymosi poreikiams skiriamų valandų.

**VII. UGDYMO ORGANIZAVIMAS JUNGTINĖSE KLASĖSE**

36. Jungiamos dvi arba trys klasės:1-2-3 . Dvi klasės jungiamos susidarius ne daugiau kaip 18 mokinių, trys – ne daugiau kaip 15.

37. Atsižvelgiant į Bendrojo ugdymo plano 21.3 punkte numatytą skiriamų valandų skaičių jungtiniam pradinių klasių komplektui skiriama 25 ugdymo valandos per savaitę. Kiekvienam jungtinės klasės komplektui skiriama 1 valanda mokinių ugdymo(si) poreikiams tenkinti. Šios valandos įeina į 30 valandų skaičių, skiriamą vienam jungtinės klasės komplektui.

**VIII. MOKINIŲ MOKYMO NAMIE ORGANIZAVIMAS**

38. Vaikai, kuriems tais kalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų (globėjų) prašymu namie mokomi pagal Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 (Ţin., 2007, Nr. 100-4088).

39. Mokinių, dėl ligos ar patologinės būklės negalinčių mokytis Centre, mokymas namie nustatomas ir organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 (Žin., 2012, Nr. 114-5788):

39.1. Bendroji programa įgyvendinama ugdymą organizuojant pagal atskirus ugdymo dalykus ar integruojant ugdymo dalykų turinį. Rekomenduojama įgyvendinti visas Bendrosios programos dalykų programas, išskyrus kūno kultūros programą;

39.2. Centras, suderinęs su mokinio tėvais (globėjais) ir atsižvelgęs į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

39.3. Mokinys gydytojo leidimu dalį ugdymo valandų / pamokų gali lankyti Centre. Šios ugdymo valandos /pamokos įrašomos į mokinio individualų ugdymo planą;

39.4. Mokiniams, besimokantiems namie nuotoliniu mokymo proceso organizavimo būdu (pavienio mokymosi forma), konsultacijoms grupėje skiriama 40 proc., individualioms konsultacijoms – 15 proc. Bendrojo ugdymo plano 21.3 punkte nustatytų ugdymo valandų per savaitę.

39.5. Namie savarankišku mokymo proceso organizavimo būdu mokomam mokiniui 1–3 klasėse skiriama 9 savaitinės ugdymo valandos. Dalį ugdymo laiko gydytojo leidimu mokinys gali lankyti Centre arba mokytis nuotoliniu mokymo proceso organizavimo būdu.

**IV. MOKINIŲ, TURINČIŲ SPECIALIŲJŲ UGDYMOSI POREIKIŲ,**

**UGDYMO ORGANIZAVIMAS**

**I. BENDROSIOS NUOSTATOS**

40. Centras tikslina Centro ugdymo planą atsižvelgdamas į mokinių specialiųjų ugdymo poreikių įvairovę, mokinių ir jų tėvų (globėjų) pageidavimus, pedagoginės psichologinės tarnybos arba švietimo pagalbos tarnybos išvadas ir rekomendacijas; vadovaudamasis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 (Ţin., 2011, Nr. 122-5771), prireikus gali rengti šių mokinių ugdymo organizavimo tvarką: nusprendžia dėl specialiųjų ugdymosi poreikių turinčių mokinių mokymosi krūvio (planuoja privalomas, specialiąsias pamokas, specialiąsias pratybas), specialiosios pedagoginės, psichologinės, socialinės pedagoginės ir (ar) specialiosios pagalbos teikimo, ugdymosi aplinkos pritaikymo, aprūpinimo ugdymui skirtomis techninės pagalbos priemonėmis ir specialiosiomis mokymo priemonėmis ir pan.

41. Specialiųjų ugdymosi poreikių turintiems mokiniams ugdyti pritaiko dalykų Bendrąją programą; formuoja ugdymo turinį (integralų, pagal dalykus), numato ugdymosi erdves, parenka tinkamiausias ugdymo organizavimo formas (pamoka, projektinė veikla ar pan.), atsižvelgdamas į kiekvieno mokinio specialiuosius ugdymosi poreikius, mokinio ir jo tėvų (globėjų) pageidavimus.

42. Centre nesant švietimo pagalbos specialistų, mokytoją konsultuoja mokyklą aptarnaujančios pedagoginės psichologinės tarnybos ar švietimo pagalbos tarnybos specialistai.

43. Organizuodamas mokinių, turinčių specialiųjų ugdymosi poreikių ugdymą, Centras atsižvelgia į Bendrojo ugdymo plano 66 – 70.5 punktus

**II.. MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI**

**PASIEKIMŲ VERTINIMAS**

44. Mokinio, kuriam rekomenduota mokytis pritaikius Bendrąją programą arba pagal pradinio ugdymo individualizuotą programą, atsižvelgiant į programos pritaikymo lygį, individualizuotą 15 pradinio ugdymo programą mokymosi pažanga ir pasiekimai vertinami vadovaujantis Bendrojo ugdymo plano 37–39 punktų nuostatomis.

**III. PSICHOLOGINĖS PAGALBOS, SPECIALIOSIOS PEDAGOGINĖS**

**PAGALBOS, SOCIALINĖS PEDAGOGINĖS PAGALBOS IR**

**SPECIALIOSIOS**

**PAGALBOS TEIKIMAS**

45. Psichologinė pagalba, specialioji pedagoginė pagalba, socialinė pedagoginė pagalba, specialioji pagalba teikiamos vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 (Žin., 2011, Nr. 88-4220), Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 (Žin., 2011, Nr. 92-4395), Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2004 m. birţelio 15 d. įsakymu Nr. ISAK- 941 (Žin., 2004, Nr. 100-3729; 2011, Nr. 99-4675), Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 (Žin., 2011, Nr. 92 -4396).

46. Centre nesant specialiojo pedagogo (tiflopedagogo, surdopedagogo, logopedo) kiekvienam specialiųjų ugdymosi poreikių turinčiam mokiniui, kuriam buvo suteikta papildomą specialiąją pedagoginę pagalbą,